
Huijarit,  taikurit  ja  rajatiedon 


uskottavuus 


Nils  Mustelin 


Niin  sanotun  rajatiedon  edustajien  suhtautuminen  skeptiseen  ajatteluun  perus¬ 
tuu  hyvin  pitkälle  "projektioksi"  kutsuttuun  psykologiseen  ilmiöön:  rajatieteilijät 
syyttävät  jopa  hyvin  aggressiivisesti  skeptikkoja  asenteista,  joihin  he  itse  syyllis¬ 
tyvät,  mutta  joita  he  eivät  tunnista  itsessään. 

Ultra-lehden  joulukuun  numero  (12/89)  — josta  runsaat  kuusi  sivua  on  omis¬ 
tettu  Paholaisen  asianajajan  ja  Skepsiksen  lokakuun  seminaarin  mollaamiseen 
—  antaa  tästä  useita  valaisevia  esimerkkejä. 

Jo  lehden  pääkirjoituksessa  Tapani  Kuningas  kirjoittaa  "tieteellisestä  funda¬ 
mentalismista”,  joka  on  tunnetumman  uskonnollisen  fundamentalismin  kanssa 
samalla  linjalla:  molemmat  "pystyvät  selittämään  kaiken  (parhain  päin)"l  Il¬ 
meisesti  Kuningas  ei  ole  koskaan  huomannut,  että  nimenomaan  rajatiedon  puo¬ 
lestapuhujat  ovat  usein  hyvinkin  innokkaita  kauppaamaan  erilaisiin  guruihin  ja 
muihin  auktoriteetteihin  nojautuvia  valmiita  selityksiä,  kun  taas  skeptisesti  ajat- 
televa  tiedemies  ennakkoluulottomasti  harkitsee  vaihtoehtoisiakin  selityksiä. 

Toinen  mielenkiintoinen  esimerkki  esiintyy  sivuhuomatuksena  eräässä  Raimo 
A.  Nikulan  kirjoittamassa  kirja-arvostelussa,  jossa  yllättäen  esiintyy  väite,  että 
"ajallemme  tyypillinen  ylitieteellisyys  (esim.  Skepsis-tyyppinen)  on  paranoidista 
luonteeltaan,  sen  mielestä  kun  kaikki  outo  edustaa  jonkinlaista  salaliittoa  Järjen 
mahtia  vastaan..."  Ketkä  puhuvat  nykyään  useammin  salaliitosta  —  skeptikot 
vai  esimerkiksi  ufofanaatikot,  jotka  edelleen  jatkuvasti  syyttävät  eri  maiden  vi¬ 
ranomaisia  tärkeiden  löydöksien  salaamisesta? 

Kun  Nikula  sittten  ryhtyy  tarkastelemaan  Skepsiksen  kirjaa  ja  seminaaria,  ra- 
jatieteilijän  perusahdistuneisuus  tiedettä  kohtaan  tulee  korostetusti  esille.  Kaikki 
kuluneet  haukkumasanat  toistetaan:  skeptikot  ovat  dogmaattisia,  kapea-alaisia 
ja  simplistisiä,  skeptisyys  on  luokiteltava  tieteen  äärilaidaksi,  kyse  on  normaalitie¬ 
teen  kannalta  freak-ryhmästä,  "jos  tiedettä  tehtäisiin  skeptikkojen  vaatimusten 
mukaisesti,  he  voisivat  alkaa  kaiken  alusta",  jne.  Havaintoihin  vedotaan,  kun 
ne  tuntuvat  tukevan  jotakin  rajatiedon  väitettä,  mutta  kun  havainnot  viittaavat 

toiseen  suuntaan,  piiloudutaan  nopeasti  "monitasoisen  todellisuuden"  taakse.  Ja 
kun  muuta  sanottavaa  ei  löydy,  hyökätään  reippaasti  henkilötasolla... 

Eniten  minua  kuitenkin  hämmästyttää  Nikulan  suhtautuminen  taikureihin,  ja 
erityisesti  James  Bändiin  (jonka  luennolle  petoksen  kaupparatsuista  tuli  muuten 
niin  suuri  määrä  kuulijoita,  että  luento  oli  pakko  siirtää  Porthanian  suurimpaan 
luentosaliin). 

Olen  elänyt  siinä  uskossa,  että  ainakin  yhdestä  asiasta  niin  skeptikot  kuin 
rajatiedon  kiihkeimmät  puolestapuhujatkin  ovat  samaa  mieltä:  rajatiedon  kirja¬ 
valla  näyttämöllä  esiintyy  valitettavasti  myös  tahallista  petkutusta  ja  ainakin  osa 
väitetyistä  paranormaaleista  ilmiöistä  on  taitavien  huijareiden  aikaansaamaa  sil¬ 
mänlumetta.  Kuinka  suuri  osa  —  siitä  ollaan  tietysti  monta  mieltä.  Mutta  joka 
tapauksessa  voitaisiin  odottaa,  että  jokainen  paranormaaleista  ilmiöistä  kiinnos¬ 
tunut  pitäisi  huijausten  paljastamista  tärkeänä  tehtävänä,  jota  tulisi  tukea  ja 
rohkaista.  Ja  aivan  erityisesti  tämä  koskee  niitä,  jotka  ovat  vakuuttuneet  näiden 
ilmiöiden  olemassaolosta  ja  itse  uhraavat  aikaa  ja  energiaa  niiden  tutkimiseen. 
Mitä  täydellisemmin  petkutukset  on  pystytty  karsimaan  pois  sitä  tehokkaammin 
voidaan  keskittyä  arvoituksellisiin  ja  tutkimisen  arvoisiin  ilmiöihin. 

Nythän  jokainen  tietää,  että  jopa  keskinkertainen  amatööritaikuri  pystyy  pel¬ 
källä  sorminäppäryydellä  tuottamaan  hämmästyttävän  vakuuttavia  illuusioita  pa¬ 
ranormaaleista  kyvyistä.  Käden  käänteessä  hän  muuttaa  nenäliinan  sormukseksi 
tai  poimii  eläviä  kyyhkysiä  tyhjästä  hatusta.  Ja  taitava  ammattitaikuri  pystyy 
jopa  näennäisesti  levitoimaan  ja  leijumaan  ilmassa  ilman  tukea.  Sen  tähden  on¬ 
kin  esimerkiksi  väitettyjä  PK-  ja  ESP-ilmiöitä  tarkasteltaessa  luonnollista  kääntyä 
pätevän  taikurin  puoleen  ja  pyytää  häntä  tutkimaan,  onko  mahdollista  jäljitellä 
kyseistä  ilmiötä  tunnetuilla  taikatempuilla.  Bändin  ansiosta  tämä  melkein  it¬ 
sestään  selvä  ajatus  on  vähitellen  alkanut  tunkeutua  alan  vakavien  tutkijoiden 
tietoisuuteen. 

Miten  sitten  Nikula  suhtautuu  tähän?  Kiihkeän  kielteisesti  — ja  vaikka  hänen 
aggressionsa  ensi  kädessä  kohdistuvat  Bändiin,  ne  ilmeisesti  koskevat  taikureita 
yleensä.  Nikulan  mukaan  Bändi  on  jopa  itse  "elänyt  huijaamalla  ihmisiä  tempuil¬ 
la".  Miten  niin?  Koska  "taikurin  ammatti  on  silmänlumetta  puhtaimmillaan"! 

Tämä  on  hämmästyttävä  asenne.  Kuusivuotias  tyttärenikin  ymmärtää,  että 
taikurin  esityksen  koko  viehätys  perustuu  nimenomaan  sen  tunnistamiseen  illuu¬ 
siona.  Katsojat  tietävät,  ettei  taikurilla  ole  mitään  yliluonnollisia  kykyjä,  vaan 
hän  tekee  temppuja  — ja  taikuri  tietää,  että  katsojat  tietävät.  Kysymyksessä  on 
viihde  ja  leikki,  kaukana  tahallisen  huijauksen  kyynisestä  maailmasta. 

Mutta  Nikulan  mielestä  taikuri  on  siis  aina  huijari.  Paitsi  jos  hän  Uri  Gellerin 
tyyliin  väittää,  ettei  hän  käytä  temppuja  vaan  tuottaa  aitoja  paranormaaleja  il¬ 
miöitä  "psyykkisellä"  kyvyllään.  Silloin  pitäisi  ilmeisesti  uskoa  sokeasti  pikemmin 
kuin  tutkia  näitä  väitteitä  kriittisesti.  Ja  jos  ammattitaikuri  huomauttaa,  että 
esimerkiksi  lusikan  näennäinen  taivuttaminen  on  tunnettu  taikatemppu,  jonka  re¬ 
septi  on  esiintynyt  jopa  aamiaishiutalepakkausten  kääntöpuolella  lasten  huviksi, 
tämä  todistaa  vain  taikurin  kokevan  tilanteen  "omaksi  uhakseen"! 

Omasta  mielestäni  kysymys  PK-  ja  ESP-ilmiöiden  olemassaolosta  on  vielä 
avoin.  Jos  niitä  on  olemassa,  soisin  mielelläni  rajatiedon  edustajille  ilon  ja  kun¬ 
nian  ensimmäisen  kiistattoman  ilmiön  löytämisestä.  Mutta  jos  Nikulan  suhtau¬ 
tuminen  huijausten  paljastamiseen  on  tyypillinen,  rajatieteilijät  tulevat  tulevai¬ 
suudessakin  tuhlaamaan  paljon  energiaa  silmänlumeella  aikaansaatujen  näennäis- 
ilmiöiden  monisanaiseen  selittämiseen  —  parhain  päin.  Tämä  ei  vain  vaikeuta 
mahdollisten  todellisten  ilmiöiden  löytämistä  —  se  on  myös  omiaan  vaikutta¬ 
maan  kielteisesti  rajatiedon  uskottavuuteen.  Skeptisesti  ajatteleva  ihminen  ei 
voi  olla  kysymättä:  jos  rajatieteilijät  itse  vilpittömästi  uskovat,  että  paranormaa¬ 
leja  ilmiöitä  on  todella  olemassa,  miksi  sitten  selvien  petkutusten  paljastaminen 
saa  aikaan  Nikula-tyyppisiä  kiihkon  purkauksia? 

Vanhojen  tekstien  käytöstä  ja  väärinkäytöstä 

Heikki  Räisänen 


Miksi  vanhat  tekstit  kiinnostavat? 

Vanhojen  tekstien  tutkiminen  voi  tietysti  olla  puhtaasti  "antikvaarinen"  harrastus 
siksi  että  joku  on  sattumalta  mieltynyt  vanhaan  —  niinkuin  joku  toinen  kerää 
vanhoja  rahoja  tai  rekonstruoi  vanhoja  autoja.  Tavallisemmin  ihminen  tai  yhteisö 
kuitenkin  on  kiinnostunut  vanhoista  teksteistä  siksi  että  niillä  katsotaan  olevan 
merkitystä  nykyhetkessä.  Niistä  etsitään  ikäänkuin  historiassa  pyhittynyttä  tietoa 
ja  viisautta,  neuvoja.  (Puhun  tässä  kirjoituksessa  Raamatusta  ja  sitä  sivuavista 
teksteistä,  mutta  mainitsemani  ongelmat  koskevat  vanhoja  tekstejä  ylipäänsä.) 

Asian  kääntöpuolta  ei  aina  niinkään  tiedosteta:  vanhojen  tekstien  avulla  hae¬ 
taan  valtaa,  pyritään  pätemään.  Kirkon  henkinen  ja  aineellinen  valta,  mitä  siitä 
sitten  lieneekin  jäljellä,  perustuu  paljolti  siihen,  että  sillä  on  ikivanha  Kirja,  jonka 
katsotaan  pyhittävän  sen  olemassaolon,  opetuksen  ja  toiminnan.  Käytännössä 
suhde  kirjaan  on  käynyt  ongelmalliseksi  ja  kirjan  käyttö  vähäisemmäksi  ja  va- 
likoivammaksi  —  mutta  on  tärkeää  että  se  on  olemassa  ja  että  siihen  voidaan 
viitata. 

Mutta  Raamattuun  vetoaminen  ei  suinkaan  ole  vain  kirkon  intresseissä.  Mo¬ 
net  muutkin  yhteisöt,  ja  yksilötkin,  etsivät  mielellään  käsityksilleen  tukea  Raama¬ 
tusta  tai  Jeesukselta  (tai  myös  muista  riittävän  vanhoista  lähteistä).  Tilantee¬ 
seen  on  selvät  kulttuurihistorialliset  syynsä.  Raamattu  on  saanut  sellaisen  ajan 
patinoiman  aseman,  että  siitä  voi  toivoa  pontta  omalle  asialleen,  mikä  se  sitten 
sattuu  olemaankin. 

Niinpä  jälleensyntymisopin  kannattajat  uskovat  vakaasti,  että  oppi  on  ol¬ 
lut  Raamatussa,  kunnes  se  sieltä  eräässä  kirkolliskokouksessa  vuonna  553  muka 
poistettiin.  Tämä  (erheellinen)  uskomus  näyttää  asianomaisten  mielestä  antavan 
heidän  näkemykselleen  arvovaltaa.  Skepsis-yhdistyksen  palkitseman  Terveen  eiä- 
män  salaisuudet  -teoksen  (WSOY)  homeopatia-artikkelin  kirjoittaja  puolestaan 
viittaa  siihen,  että  4.  Mooseksen  kirjassa  (muka)  "sivutaan"  homeopaattista 
ajattelua;  samaten  hän  viittaa  erääseen  vanhaan  juutalaiseen  teokseen  (tavalla, 
josta  ilmenee  ettei  hän  tiedä  teoksesta  mitään). 

Voimme  siis  puhua  antikvaarisesta  ja  modernisoivasta  mielenkiinnosta  van¬ 
hoihin  teksteihin,  jolloin  jälkimmäiseen  liittyy  myös  vallankäytön  tai  arvovallan 

intressi.  Antikvaarinen  intressi  on  harvinainen,  modernisoiva  tuiki  tavallinen. 
Kolmatta  vaihtoehtoa  kuvaamaan  sopivat  iskusanat  "historiallinen  ymmärtämi¬ 
nen"  tai  "juurien  etsiminen".  Siihen  liittyvät  sellaiset  kysymykset  kuin  "miten 
tähän  on  tultu?"  tai  "miksi  meistä  on  tullut  tällaisia?".  Tässä  vaihtoehdossa  on 
kyse  tiukasti  menneisyyteen  paneutuvasta  tutkimuksesta,  jossa  pinnalta  katsoen 
on  antikvaarista  makua.  Silti  se  voi  olla  hyvinkin  relevanttia  myös  modernien 
kysymysten  kannalta.  Mutta  tämä  edellyttää,  ettei  tutkimus  lankea  moderni¬ 
sointiin. 


"Ennen"  ja  "nyt"  pidettävä  erillään 

Raamatun  tutkimisen  kannalta  kyseinen  vaihtoehto  merkitsee,  että  on  pidettä¬ 
vä  erillään  kaksi  kysymystä:  1)  "Mikä  on  ollut  Raamatun  tekstien  alkuperäinen 
sisältö  ja  merkitys?"  ja  2)  "Mitä  meidän  tänään  tulisi  ajatella  Raamatusta?" 
("Alkuperäinen  merkitys"  on  tietysti  yksinkertaistava  ilmaus,  joka  tarkoittaa  sitä 
aluetta,  johon  uskottavat  tulkinnat  mahtuvat.  Ei  ole  olemassa  yhtä  ainoaa  oi¬ 
keaa  tulkintaa,  mutta  suuri  määrä  tulkintavaihtoehtoja  voidaan  joka  tapauksessa 
sulkea  pois.) 

Nämä  kaksi  kysymystä,  historiallinen  ja  soveltava,  on  harvoin  osattu  pitää 
erillään.  Tämä  koskee  jopa  eksegetiikkaa.  Raamatun  tieteellistä  tutkimusta. 
Käytännön  tutkimustyössä  kysymykset  ovat  kyllä  paljolti  erillään.  Mutta  yh¬ 
tään  ainoaa  Uuden  testamentin  ajatussisällön  synteesiä,  ns.  UT:n  teologiaa,  ei 
tähän  päivään  mennessä  ole  kirjoitettu  tällä  periaatteella  missään  maailman  kol¬ 
kassa  (ks.  H. Räisänen:  Beyond  New  Testament  Theology,  SCM  Press,  London 
1990). 

Yksi  hyvin  tavallinen  esimerkki  erityyppisten  kysymysten  sotkemisesta  on  ky¬ 
symys  siitä,  miten  Vanhan  testamentin  luomiskertomukset  suhtautuvat  evoluu¬ 
tioteoriaan.  On  hyvin  tavallista  selittää,  ettei  VT:n  luomisajatuksen  ja  evoluu- 
tioajatuksen  välillä  ole  ristiriitaa,  koskapa  VT  esittää  asiat  suunnilleen  samassa 
järjestyksessä  kuin  nykyinen  luonnontiedekin.  Tai  sitten  selitetään  (tämä  oi¬ 
keastaan  sulkee  edellämainitun  teorian  pois),  ettei  Raamattu  pyrikään  olemaan 
luonnontieteellinen  selitys  eikä  siis  voi  joutua  ristiriitaan  luonnontieteen  kanssa. 
Se  kertoo  vain,  kuka  on  kaiken  takana. 

Kuitenkin  1.  Mooseksen  kirjan  1.  luku  oli  omana  aikanaan  aivan  selväs¬ 
ti  pyrkinyt  olemaan  "tieteellinen"  kuvaus  maailman  synnystä.  Se  on  oppinut 
esitys,  joka  ilmentää  israelilaisten  pappien  (yleisitämaisiin  käsityksiin  perustu¬ 
vaa)  käsitystä  siitä,  miten  kaikki  todella  oli  saanut  alkunsa.  Kyseenalaiseksi  jää, 
onko  esitys,  tulkittiinpa  se  miten  tahansa,  todella  sopusoinnussa  evoluutioteorian 
kanssa.  Näkemykset  voinee  harmonisoida  vain  siinä  tapauksessa,  että  edellyte¬ 
tään  "tietoisesti"  tiettyyn  suuntaan  ja  tulokseen  pyrkivä  evoluutio.  Tässä  on  yksi 
niistä  lukuisista  haasteista,  joita  teologiassa,  päinvastaisista  puheista  huolimatta, 
ei  vielä  ole  otettu  etityisen  vakavasti. 

Kun  tutkimme  Raamattua,  tutkimme  nimenomaan  Raamattua,  emme  esi¬ 
merkiksi  "perimmäistä  totuutta”.  Mikä  on  Raamatun  suhde  "totuuteen",  tai 
eriiaisiin  totuuksiin,  on  mielekäs  kysymys.  Se  on  kuitenkin  toisen  tason  kysy¬ 
mys  kuin  ne,  joihin  historialiinen  tutkimus  pystyy  vastaamaan.  Totuuskysymys¬ 
ten  seivittäminen  vaatisi  myös  paljon  laajempaa  kompetenssia  kuin  tavallisella 
menneisyyden  tutkijalla  voi  olla.  Luomiskertomusten  osalta  hänen  on  tyydyt¬ 
tävä  toteamaan  että  Genesiksen  esitykset  poikkeavat  —  tietysti  —  nykyisistä 
käsityksistä.  Tärkeämpää  on  selvittää  kyseisten  tekstien  uskonnollis-ideologisia 
erityispiirteitä  kuten  muinaisen  mytologian  (luominen  taisteluna  kaaoshirviötä 
vastaan)  uudelleentulkinta  Israelin  Jahve-uskon  kontekstissa. 


Teksti  voi  oiia  väärennöskin 

Käyttäjän  on  syytä  varmistaa,  että  käsissä  todella  on  vanha  teksti  eikä  myöhäinen 
väärennösi  Esimerkiksi  jälkimmäisestä  sopii  Tapio  Kaitaharjun  eri  yhteyksissä 
lainaama  "essealainen  rauhanevankeliumi",  jossa  Jeesus  opettaa  auringon,  ilman, 
veden  ja  elävän  ravinnon  parantavien  voimien  merkitystä  ihmiselle  ja  rukoilee 
Taivaallisen  Isän  ohella  Maaäitiä.  Kyseisen  tekstin  on  sepittänyt  muuan  herra 
Szekely,  joka  on  tiettävästi  markkinoinut  sitä  satojatuhansia  kappaleita.  (Tästä 
ja  muista  Raamattua  sivuavista  väärennöksistä  kertoo  Per  Beskovv:  Fysk  och 
fund  i  Bibeins  värid,  Proprius  Föriag,  Stockholm  1979;  engl.  Strange  Tules 
about  Jesus,  Fortress  Press,  Philadelphia  1983.)  Menettely  on  ääriesimerkki 
siitä,  miten  vanhojen  tekstien  arvovaltaa  pyritään  hyödyntämään. 

Useimmiten  hyväksikäyttö  ei  tapahdu  näin  karkein  keinoin,  vaan  yksinkertai¬ 
sesti  lukemalla  todellisiin  vanhoihin  teksteihin  (hyvässä  uskossa)  omia  ajatuksia. 
Niinpä  essealaisten  tiliin  pannaan  mieluusti  kaikenlaisia  teosofissävyisiä  esoteeri- 
sia  oppeja.  Tämä  kävi  vielä  joten  kuten  päinsä  niin  kauan  kuin  essealaislahkosta 
ei  tiedetty  juuri  muuta  kuin  nimi.  Kuolleen  meren  tekstilöydöt  1940-luvulta 
alkaen  antavat  kuitenkin  mahdollisuuden  tutustua  essealaiseen  kirjastoon.  Löy¬ 
tyneillä  kääröillä  ei  ole  mitään  tekemistä  teosofisen  gnoosiksen  kanssa,  vaan  ne 
edustavat  tavanomaistakin  jyrkempää  juutalaista  lakihurskautta. 


Jäljennösvirheiden  eliminointi 

On  varmistauduttava  siitä,  että  käytössä  on  mahdollisimman  alkuperäinen  teks¬ 
timuoto  (tai  käännös  mahdollisimman  alkuperäisestä  muodosta).  Antiikin  tutki¬ 
jalla  on  usein  käytettävissään  erittäin  vähän  käsikirjoituksia  tutkimansa  auktorin 
teoksista.  UT:n  tapauksessa  kuitenkin  vallitsee  runsauden  pula:  tunnetaan  yli 
5000  käsikirjoitusta  tai  katkelmaa.  Ns.  tekstikritiikki  vertailee  näitä  toisiinsa 
pyrkien  rekonstruoimaan  mahdollisimman  alkuperäisen  muodon. 

On  ilmeistä,  että  nykyisten  kriittisten  tekstilaitosten  (esim.  Nestle-Aland: 
Novum  Testamentum  Graece)  kreikkalainen  teksti  on  varsin  lähellä  sitä  asua, 

joka  kirjoituksilla  oli,  kun  niitä  ryhdyttiin  levittämään.  (Kysymystä  tekstin  alku¬ 
peräisestä  asusta  ei  pidä  sekoittaa  kysymykseen  sen  syntyhistoriasta  tai  totuu¬ 
sarvosta,  niinkuin  usein  tapahtuu.  Käsikirjoitukset  eivät  kerro  mitään  teosten 
mahdollisesta  esihistoriasta.)  Nykyinen  kirkkoraamattu  sisältää  kaksi  laajem¬ 
paa  tekstijaksoa,  jotka  tulisi  tekstikriittisin  perustein  jättää  pois  (raamatunkään¬ 
nöskomitea  tyytyy  uudessa  ehdotuksessaan  varustamaan  ne  hakasin):  Markuk¬ 
sen  evankeliumin  loppu  (Mark  16:9-20)  ja  Johanneksen  evankeliumin  kertomus 
avionrikkojanaisesta  (Joh  7:53-8:11). 


Kuka  puhuu? 

On  pyrittävä  selvittämään,  kuka  kulloinkin  kirjoittaa.  Antiikin  tekstit  ovat  usein 
pseudonyymisiä;  esim.  Platonin  oppilaat  ovat  kirjoittaneet  dialogeja  mestarin 
nimissä  (ks.  H. Thesleff:  Platon,  Otava  1989).  Samoin  ovat  menetelleet  Paavalin 
oppilaat,  joiden  työtä  ovat  (ainakin)  kirjeet  Timoteukselle  ja  Titukselle.  Paavalin 
vaiheiden  tai  oman  ajattelun  selvittäminen  näiden  kirjeiden  avulla  veisi  harhaan. 

Usein  on  tärkeää  kiinnittää  huomiota  siihen,  millaisia  lähteitä  kirjoittaja  käyt¬ 
tää.  Tämä  on  välttämätöntä,  jos  kysytään,  "mitä  todella  tapahtui".  Esimerkiksi 
evankeliumit  sisältävät  useita  eri-ikäisiä  kerrostumia.  Jeesuksen  kuvan  piirtä¬ 
minen  myöhäisen  aineiston  avulla  (jota  erityisesti  Johanneksen  evankeliumi  on 
tulvillaan;  liian  myöhäisiä  ja  selvästi  "päällemaalattuja"  ovat  myös  tällä  vuosisa¬ 
dalla  löydetyt  gnostilaiset  evankeliumit)  johtaa  vaikeuksiin. 


Esinnerkki:  erään  ihmekertomuksen  puitteet 

Tietenkään  varhaisenkaan  kerrostuman  informaatiota  ei  voi  käyttää  ilman  kriit¬ 
tistä  seulontaa  ja  erittelyä.  Varhaisetkaan  evankeliumien  kertomukset  eivät  ole 
silminnäkijöiden  raportteja,  vaan  kokonaisen  sukupolven  aikana  käytössä  hiou¬ 
tuneita  tuotteita.  Esimerkkinä  tästä  voi  tarkastella  vaikkapa  Markuksen  evan¬ 
keliumin  kuvausta  tuhansien  ruokkimisesta  ja  Jeesuksen  kävelystä  veden  päällä 
(Mark  6:32-52).  Keskityn  kertomusten  kehyksiin. 

Saadakseen  olla  yksin  Jeesus  lähtee  oppilaineen  veneellä  autioon  paikkaan 
(jae  32).  Monituhatpäinen  (jae  44)  ihmisjoukko  näkee  lähdön,  arvaa  aution  pai¬ 
kan  sijainnin  ja  ehtii  sinne,  vastarannalle  (maitse!)  ennen  Jeesusta  (jae  33). 
Joukko  on  matkalla  kasvanut,  niin  että  väkeä  on  "kaikista  kaupungeista"  otta¬ 
massa  Jeesusta  vastaan. 

Ongelma,  mistä  Jeesuksen  opetusta  kuunteleva  väkijoukko  saa  ruokaa,  viriää 
myöhään  illan  suussa  (jae  35).  Oppilaiden  mielestä  väki  voisi  hankkia  "ympäris¬ 
töllä  olevista  maataloista  ja  kylistä”  ruokaa  (jae  36).  5000  miestä  ynnä  naiset 
ja  lapset  —  iltamyöhällä  aution  paikan  lähistöltä? 

Jeesus  käy  ruokkimaan  kansaa.  Jakeissa  37-44  kuvatun  operaation  täytyy 
viedä  kohtalaisesti  alkaa;  kerättiinhän  vielä  tähteetkin  (jae  43).  Ruokkimisihmeen 

jälkeen  (jae  45)  Jeesus  "kohta”  lähettää  oppilaat  veneellä  kohti  vastarantaa  ja 
"laskee  kansan  luotaan".  Pilkkopimeässäkö?  Aikahan  oli  "myöhäinen"  jo  ja¬ 
keessa  35.  Jeesus  menee  vuorelle  rukoilemaan  (jae  46).  Tänä  aikana  vene  ehtii 
keskelle  järveä  —  ja  sitten  tulee  ilta  (jae  47)1  Mitä  kaikkea  onkaan  mahtunut 
"päivän  pitkälle  kulumisen"  ja  "illan  tulon"  väliin.  Realistisena  kuvauksena  ker¬ 
tomus  on  mahdoton.  Mitä  se  onkin,  ainakaan  se  ei  voi  olla  silminnäkijän  tarkka 
raportti.  (Se  lienee  jälkikäteen  syntynyt  Jeesusta  "mainostava"  kertomus,  jonka 
mallina  on  hiukan  vaatimattomampi  vanhatestamentillinen  ruokkimisihme:  pro¬ 
feetta  Elisa  ruokki  sata  miestä  20  ohraleivällä,  2  Kun  4.42-44.) 

Perimätiedon  vaihtelusta  saa  käsityksen  vertaamalla  yllä  analysoituun  kerto¬ 
mukseen  sen  toisintoja  Mark  8:1-10  ja  Joh  6.1 — 21.  Ehkä  mielenkiintoisempaa 
on  todeta,  miten  eri  tavoin  eri  evankelistat  ovat  kertomusta  käyttäneet.  Johan¬ 
neksella  ihme  muodostaa  ponnahduslaudan  teologiseen  keskusteluun  "elämän 
leivästä"  (Joh  6:35,  51).  Tunnusteon  tärkeimmäksi  merkitykseksi  nousee  sen 
symbolinen  sisältö.  Markus  taas  antaa  Jeesuksen  ja  hänen  oppilaittensa  käydä 
(konkreettista)  leipää  koskevan  keskustelun  (Mark  8:14-21),  joka  osoittaa  op¬ 
pilaiden  totaalisen  ymmärtämättömyyden:  kahden  samanlaisen  ihmeen  jälkeen¬ 
kään  heillä  ei  ole  aavistustakaan  siitä,  mistä  on  kysymys.  Oppilaiden  ymmärtä¬ 
mättömyys  on  teema,  joka  antaa  leimansa  nimenomaan  Markuksen  evankeliu¬ 
mille;  ilmiselvästi  kyseessä  on  tyylittely,  jonka  tarkoituksena  on  opettaa  lukijoille 
jotakin  karrikoitujen  henkilöhahmojen  välityksellä. 


Tietoa,  mutta  mistä? 

Jokainen  teksti  antaa  luotettavaa  tietoa  —  jostakin.  Vaikeampi  on  selvittää, 
mistä  se  antaa  tietoa. 

Varmimmin  saamme  tietoa  kulloisenkin  kirjoittajan  tai  toimittajan  tavoit¬ 
teista,  käsityksistä  ja  (epäsuorasti)  tilanteesta.  Johanneksen  evankeliumi  antaa 
tietoa  "Johanneksen"  käsityksistä.  Markuksen  evankeliumi  "Markuksen"  käsi¬ 
tyksistä,  gnostilaiset  evankeliumit  gnostikkojen  käsityksistä.  Parin  viime  vuosisa¬ 
dan  tutkimus  on  tehnyt  peruuttamattoman  selväksi  varhaiskristillisten  käsitysten 
moninaisuuden  ja  osittaisen  ristiriitaisuuden  (myös  UT:n  sisällä;  ks.  H. Räisänen; 
Tuhat  ja  yksi  tulkintaa,  Yliopistopaino  1989). 

Epäsuoremmin  teksti  antaa  tietoa  jostakin  muusta.  Jos  kirjoittaja  väittää 
että  p  tai  uskoo  että  p,  siitä  ei  vielä  (tietenkään)  automaattisesti  seuraa,  että  p 
on  "totta".  Aina  on  ensin  selvitettävä,  mikä  on  kirjoittajan  käsitys  asiasta,  josta 
hän  puhuu;  seuraavaksi  on  kysyttävä,  mihin  käsitys  perustuu. 

Olisi  tärkeää  tiedostaa  esimerkiksi  se  että  UT;n  kuvat  juutalaisista  antavat 
ensisijaisesti  tietoa  kunkin  kirjoittajan  (usein  poleemisesta)  juutalaiskuvasta,  ei¬ 
vät  välttämättä  todellisesta  juutalaisuudesta.  Fariseusten  "herätysliike"  on  tästä 
syystä  saanut  kohtuuttoman  huonon  maineen.  Juutalaisuuden  kuva  sisältä  päin 
piirrettynä,  ei-kristityn  antiikin  juutalaisen  näkökulmasta,  olisi  varsin  toisenlai¬ 
nen.  Tietysti  niitäkin  olisi  monenlaisia  eikä  mikään  niistä  olisi  yhtä  kuin  "totuus" 

juutalaisuudesta.  Mutta  mielekäs  kokonaisnäkemys  (tuon  ajan)  juutalaisuudesta 
edellyttää  koko  poleemisen  prosessin  analyysia  "reilun  pelin"  hengessä.  Tutkija 
ei  saa  ennakolta  asettua  evankelistojen  tai  Paavalin  puolelle.  Hänen  on  pyrit¬ 
tävä  yhtä  vakavasti  kuuntelemaan  mitä  vastapuolella  oli  sanottavaa  (tai,  koska 
vastapuolen  kannanottoja  ei  yleensä  ole  sellaisinaan  säilynyt,  pohtimaan  mitä 
vastapuoli  olisi  voinut  sanoa). 


Käännösongelmia 

Luonnollisesti  vanhoihin  teksteihin  liittyy  käännösongelmia.  Kirkkoraamatun  kään¬ 
nös  jakeesta  Luuk  17:21  "Jumalan  valtakunta  on  sisäisesti  teissä"  on  kielellisesti 
mahdollinen,  mutta  sekä  välittömässä  tekstiyhteydessä  (Jeesus  puhuu  vastustajil¬ 
leen!)  että  laajemmassa  ajatusyhteydessä  sen  (valossa,  mitä  muuten  tiedämme 
Jeesuksen  puhuneen  "Jumalan  valtakunnasta")  jokseenkin  epätodennäköinen. 
Raamatunkäännöskomitean  ehdottama  "Jumalan  valtakunta  on  teidän  keskel¬ 
länne"  on  uskottavampi  tulkinta. 


Modernisoinnin  ongeimia 

Sukua  käännösongelmille  ovat  modernisoinnin  ongelmat.  Vaikka  tietoisesti  pyr¬ 
kisimme  välttämään  sellaista  keinotekoista  modernisointia,  josta  alussa  oli  puhe, 
käsittelemme  helposti  vanhojen  tekstien  sanontoja  ikäänkuin  ne  olisivat  meidän 
kulttuuristamme  ja  henkisesta  rniljööstämme  peräisin.  "Jumalan  valtakunta"  on 
mielellään  ymmärretty  joko  sisäiseksi,  henkiseksi  tai  hengelliseksi  tilaksi  ("sisälli¬ 
sesti  teissä")  tai  jonkinlaiseksi  ihanneolotilaksi,  jota  ihmiset  yhdessä  rakentavat. 
Tekstiyhteyden  ja  vanhan  juutalaisen  rinnakkaismateriaalin  valossa  ainakin  osa 
Jeesuksen  sanoista  kuitenkin  näyttää  puhuvan  yliluonnollisesta.  Jumalan  yksi¬ 
nään  toteuttamasta  valtakunnasta,  jonka  tulemisen  Jeesus  ilmoitti  olevan  hyvin 
lähellä.  Historiallinen  tutkimus  tyytyy  tähän;  niiden  teologisten  ongelmien  poh¬ 
timinen,  joita  tilanteesta  syntyy,  kuuluu  toisiin  yhteyksiin. 

Vanhoja  tekstejä  on  siis  tulkittava  toisten  vanhojen  tekstien  valossa.  Näin 
voimme  todella  oppia  jotain  sen  sijaan  että  vain  lukisimme  teksteistä  suurena 
viisautena  sen  mitä  ensin  itse  olemme  niihin  syöttäneet. 

Hypnoosi  ja  parapsykologia 


Pekka  Roponen 


Hypnoosia  ja  hypnoottisia  ilmiöitä  on  kansanomaisesti  pidetty  "salaperäisinä" 
tai  "mystisinä"  asioina,  jotka  ovat  arkijärjen  ja  mahdollisesti  tieteellisen  tut¬ 
kimustyönkin  saavuttamattomissa.  Tähän  liittyen  hypnoosin  käyttökelpoisuus 
erityisesti  lääketieteellisenä  hoitomenetelmänä  pyritään  maassamme  edelleenkin 
ennakkoluuloihin  ja  tiedon  puutteeseen  perustuvilla  väitteillä  kieltämään,  mikä 
on  toki  helpompaa,  jos  kyseessä  on  parapsykologiaa  muistuttava,  helposti  hui¬ 
jaukseksi  miellettävä  suuntaus.  Kiinnostus  hypnoosia  ja  sen  käyttöä  kohtaan  on 
kuitenkin  maailmalla  valtavasti  lisääntymässä  psykoanalyyttisen  terapiauskonnon 
romahtaessa,  joten  hypnoosiin  liittyvien  ennakkoluulojen  väheneminen  olisi  tär¬ 
keää  maamme  lääketieteen  koko  vastaisen  kehityksen  kannalta.  Tämä  artikkeli 
on  kirjoitettu  psykiatrian  erikoisalalla  toimivan,  hypnoosin  käyttöön  perehtyneen 
lääkärin  näkökulmasta.  En  väitä  olevan!  parapsykologian  asiantuntija  ja  vali¬ 
tettavasti  tilastotieteellisen  asiantuntemukseni  puute  tekee  mahdottomaksi  pa¬ 
rapsykologisten  koetulosten  tilastotieteellisen  pohjan  kritisoinnin.  Joka  tapauk¬ 
sessa  lienee  hyväksyttävää,  että  kohdistan  kritiikkini  erityisesti  parapsykologien 
hypnoosin  luonnetta  koskeviin  käsityksiin  ja  tästä  näkökulmasta  selvittelen  niitä 
syitä,  mistä  johtuen  hypnoosiin  uskotaan  liittyvän  nk.  parapsykologisia  tai  yli¬ 
luonnollisia  ilmiöitä. 

Edelleen  tavallinen  väärinkäsitys  hypnoottisen  tajunnan  tilan  luonteeseen  liit¬ 
tyen  on,  että  hypnoottinen  tila  jotenkin  muistuttaisi  unta.  Kriittiset  hypnoosi- 
tutkijat,  kuten  Braid,  luopuivat  tästä  käsityksestä  jo  1800-luvulla.  Ivan  Paviovin 
on  väitetty  samaistaneen  unen  ja  hypnoottisen  tilan,  mutta  väite  tästä  rinnas¬ 
tuksesta  on  myös  kiistetty  ja  tulkittu  Paviovin  kirjoituksia  siten,  että  hän  piti 
hypnoosia  tajunnantilana,  joka  eroaa  sekä  valvetilasta  että  tavallisesta  unesta. 
Tällaista  käsitystä  hypnoosin  neurofysiologisesta  luonteesta  olisikin  uusimman 
tietomme  perusteella  pidettävä  ilmeisen  oikeaan  osuneena. 

Jo  vuonna  1936,  seitsemän  vuotta  EEG:n  keksimisen  jälkeen,  vahvistettiin 
hypnoottisen  tilan  EEGissä  muistuttavan  rentoutunutta  valvetilaa.  Mitään  unessa 
havaittavia  EEG-ilmiöitä  ei  voida  hypnoosin  aikana  havaita.  Kuitenkin  itävalta¬ 
lainen  neurologian  professori  Barolin,  joka  on  tutkinut  runsaasti  paitsi  hypnoosin, 
niin  myös  autogeenisen  rentoutuksen  käyttöä  neurologisten  potilaiden  kuntout¬ 
tamisessa,  pitää  molempien  menetelmien  aikaansaamaa  tajunnan  tilaa  "kolman¬ 
tena  tajunnan  tilana",  joka  poikkeaa  sekä  unesta  että  valvetilasta.  Tällaisen 

tajunnantilan  EEGissä  voidaan  todeta  aivojen  sähkötoimlnnan  yleinen  synkronl- 
saatio.  Vaikka  herätepotentiaalit  pysyvätkin  muuttumattomina,  yleinen  tietoi¬ 
suuden  herkkyys  ulkoisille  aistiärsykkeille  alenee.  Professori  Barolinin  koetulokset 
ovat  täysin  samansuuntaisia  niiden  tulosten  kanssa,  joita  allekirjoittanut  sai  Ota¬ 
niemessä  TKK:n  magnetoenkefalografialaitteistolla,  kun  yhdessä  LL  Jari  Tiihosen 
kanssa  tutkimme  herätepotentiaalien  muutoksia  hypnoottisten  hallusinaatioiden 
vaikutuksesta. 

H.J.  Eysenck  ja  G.  Sargent  esittävätkin,  että  ulkomaailmaan,  tai  oikeastaan 
aisti-informaatioon,  kohdistuvan  mielenkiinnon  väheneminen  jotenkin  altistaisi 
hypnotisoidun  henkilön  nk.  yliaistilliselle  havaitsemiselle.  Toisaalta  he  sekoitta¬ 
vat  tilannetta  rinnastamalla  erilaiset  mietiskelyn  muodot  ja  hypnoosin.  Vaikka 
mm.  maassamme  käytössä  oleva  psykiatrian  standardioppikirja  rinnastaakin  hyp¬ 
noosin  ja  erilaiset  mietiskelytekniikat  psykologisina  ilmiöinä,  ainakin  jooga  saa 
EEG:ssä  aikaan  desynkronisaation,  mikä  on  merkki  aktiivisesta  psyykkisestä  toi¬ 
minnasta,  ja  neurofysilogisesti  on  tällöin  jooga  rinnastettava  tavallisen  valvetie- 
toisuuden  tilaan. 

Psykologi  Jarl  Fahler,  joka  maassamme  on  liikkunut  sujuvasti  hypnoosis¬ 
ta  parapsykologiaan  ja  takaisin,  katsoo,  että  riittävänä  osoituksena  hypnoosin 
yliaistillisille  kokemuksille  altistavasta  vaikutuksesta  on  pidettävä  sitä,  että  his¬ 
toriallisesti  ne  on  jatkuvasti  liitetty  toisiinsa.  Fahlerin  omien  kokeiden  suhteen 
on  todettava,  ettei  hän  ensinnäkään  koe  hypnoosia  normaaliin  psyykkisen  toi¬ 
minnan  vaihteluun  kuuluvana  ilmiönä,  vaan  lähinnä  suggestiivisten  teorioiden 
pohjalta  pitää  sitä  toisen  henkilön  suggestiivisen  vaikuttamisen  koehenkilön  mie¬ 
lessä  aikaan  saamana  tilana.  Elän  lienee  käyttänyt  pitkiä  formaalisia  induktioita 
ja  kertoo  testanneensa  hypnoositilan  syvyyttä  klassisilla  testeillä  tyytyen  vain  sii¬ 
hen,  että  syvähypnoosin  tunnusmerkit  täyttyvät.  Flän  ei  nähtävästi  lainkaan  ota 
huomioon  sitä  mahdollisuutta,  että  koehenkilöt,  joita  ei  hypnotisoitu,  so.  jotka 
eivät  saaneet  induktiota,  todennäköisesti  ovat  olleet  usein  täysin  samanlaisessa 
hypnoottisessa  tilassa,  kuin  muodollisesti  hypnotisoidut  koehenkilötkin.  Toisaal¬ 
ta  hän  ei  ota  myöskään  huomioon  kronobiologisia  näkökohtia. 

Hypnoositutkimus  ja  parapsykologia  toki  muistuttavat  toisiaan  siinä  suhtees¬ 
sa,  että  ilmiöiden  toistettavuus  ja  vakioiminen  ovat  osoittautuneet  vaikeiksi.  Mi¬ 
tään  selviä  kriteereitä,  joiden  perusteella  voitaisiin  nopeasti  määritellä,  onko  joku 
hypnoottisessa  tilassa  vaiko  ei,  ei  ole  olemassa.  Toisaalta  kaikkein  merkillisim- 
miltä  tuntuvat  hypnoottiset  ilmiöt,  mm.  nk.  ihmeparannusten  piiriin  kuuluvat 
ilmiöt  (esim.  luotettavasti  dokumentoitu  tapaus,  jossa  hypnoosi  paransi  perin¬ 
nöllisen  kalansuomutaudin),  eivät  toki  ole  kovin  yksinkertaisesti  toistettavissa. 

Naturalistiset  käsitykset  hypnoosin  luonteesta  korostavat  ensinnäkin  sitä,  että 
hypnoottisia  tiloja  esiintyy  arkielämässä  spontaanisti.  Esim.  tutun  tien  ajamista 
niin,  ettei  ympäristöön  kiinnitetä  juuri  minkäänlaista  huomiota,  tai  esim.  täy¬ 
dellistä  uppoutumista  mielenkiintoiseen  kirjaan  tai  elokuvaan,  on  pidettävä  hyp¬ 
noottisena  tilana.  Myöskin  terapeuttisessa  yhteydessä  tapahtuva  hypnoottisen 
tilan  aikaansaaminen  ei  suinkaan  edellytä  pitkää,  formaalista,  autoritääristä  in¬ 
duktiota. 

Toisaalta  on  korostettu  hypnoottisessa  tiiassa  muuttuvaa  ruumiin  ja  mielen 
kommunikaatiota,  minkä  jo  autogeenisen  rentoutuksen  kehittäjä  I.H.  Schulz  ku¬ 
vasi  ja  nimesi  termillä  "vegetative  svvitch”.  Tähän  liittyvät  muodikkaat,  mutta 
kiistellyt  teoriat  siitä,  että  hypnoosin  aikana  siirryttäisiin  ei-dominoivan  hemis- 
fäärin  johdolla  "luovan  ajttelun”  alueelle.  Milton  Ericksonin  oppilas  Ernest  Rossi 
pitää  hypnoosia  peräti  kronobiologisena  ilmiönä,  joka  selittyy  nk.  ultradiaanisten 
rytmien  avulla.  Rossin  mukaan  myös  valvetietoisuus  seuraa  samaa  90  minuutin 
rytmiä,  jonka  puitteissa  REM-univaiheet  seuraavat  toisiaan.  Näinollen  olisi  ar¬ 
kielämässämme  suotavaa,  että  90  minuutin  välein  pitäisimme  luovan  tauon,  har¬ 
rastaisimme  hiukan  autohypnoosia  ja  antaisimme  aivoillemme  tilaisuuden  lisätä 
ei-dominoivan  hemisfäärin  aktiviteettia. 

Naturalistinen  hypnoositeoria  korostaa  myös  non-verbaalisen  rapportin  mer¬ 
kitystä.  Rapportilla  tarkoitetaan  hypnotisoijan  ja  hypnotisoitavan  hienosyistä 
keskinäistä  vuorovaikutusta,  josta  suurin  osa  lienee  non-verbaalista.  Tähän  liit¬ 
tyy  biorapport-ilmiö,  josta  tiedämme  vasta  vähän.  Hypnotisoidessani  seuraan 
potilaan  hengitystä.  Lähellä  toisiaan  esim.  asuntolassa  asuvien  naisten  kuu¬ 
kautiskierrot  synkronoituvat.  Tiedossani  ei  ole  onko  viimeksimainittua  ilmiötä 
koskaan  vakavasti  tutkittu.  On  tietenkin  kuviteltavissa,  että  synkronisoitumi- 
sen  edellytyksenä  oleva  kommunikaatio  kulkee  joko  aistihavaintojen  integroitu¬ 
misen  ja  tiedostamattoman  johtopäätösten  teon  kautta  (eli  opitaan  havaitsemaan 
menstruaatioon  liittyvät  hienosyiset  ruumiilliset  muutokset,  jonka  jälkeen  alita¬ 
junta  synkronoi  oman  kuukautiskierron)  tai  sitten  suoraviivaisemmin  esimerkiksi 
jonkinlaisten  feromoniaineiden  kautta. 

Kaikilla  hypnoosia  psykoterapiassa  käyttäneillä  terapeuteilla  lienee  kokemus¬ 
ta  siitä,  kuinka  potilaan  ollessa  hypnoosissa  joskus  syntyy  suorastaan  hämmäs¬ 
tyttäviä  psyykkisiä  tuntemuksia  kokemuksista,  jotka  jaamme  potilaiden  kanssa. 
Tunne  on  joskus  niin  vahva,  että  ajatukset  ohjautuvat  väistämättä  pohtimaan, 
voisiko  sittenkin  olla  kyse  jonkinlaisesta  telepatiasta.  Kyse  lienee  jonkinlaisesta 
jaetusta  transsista,  jota  hypnoosikirjallisuus  on  käsitellyt  hämmästyttävän  niu¬ 
kasti.  Meillä  tähän  ilmiöön  on  artikkeleissaan  viitannut  Erkki  Huhmar. 

Kysymys  lienee  tiedostamattomasta  non-verbaalisesta  kommunikaatiosta.  Psy¬ 
koanalyysi  perustuu  juuri  tähän  ilmiöön.  Kokemus  osoittaa,  että  analysoitavat 
tuottavat  juuri  sellaista  materiaalia,  joka  sopii  analyytikon  viitekehykseen.  Pit¬ 
kän  analyysin  aikana  potilas  oppii  tarkkailemaan  mitä  mitättömämpiäkin  muu¬ 
toksia  analyytikossa,  esim.  hengitystiheyttä.  Jos  hengitys  ja  kuukautiskierto 
tahdistavat,  on  vaikea  pitää  mahdottomana,  etteikö  aivojemme  biologinen  kello 
muutenkin  tahdistuisi. 

Biorapport  ja  kronobiologia  tarjoavat  mitä  fantastisimman  tuntuisia  selityksiä 
monille  ilmiöille,  joita  on  pidetty  nk.  yliaistilliseen  havaitsemiseen  kuuluvina. 
Ne  heijastavat  myös  sitä  tavatonta  vaikutusta,  joka  ihmisyksilöillä  on  toisiinsa. 
Kaikki  nämä  asiat  ovat  parhaillaan  vilkkaan  tutkimustoiminnan  kohteena,  joten 
kymmenisen  vuoden  kuluttua  meillä  voi  olla  käytettävissämme  nykyistä  paljon 
täsmällisempää  tietoa. 

Parapsykologien  väitteiden  tieteellinen  arviointi  lähtee  toki  siitä,  että  on  selvi¬ 
tettävä,  onko  näyttöä  väitettyiden  ilmiöiden  olemassaolosta  esitetty.  Jos  näyttöä 
löytyy,  hypnoositutkimuksen  tulokset  voivat  olla  selittämässä  löydöksiä.  Minun 
sallittaneen  varata  tässä  yhteydessä  itselleni  paikka  tieteen  historiassa.  Vaatimat¬ 
tomuuttani  toivon  ainoastaan,  että  nimestäni  tulee  kuolematon.  Jos  osoittautuu, 
että  osa  telepatiaan  perustuvaksi  väitetystä  kommunikaatiosta  välittyykin  hiki¬ 
rauhasten  eritteiden  kautta,  nimettäköön  se  Roponen-efektiksi. 

Atlantis 


Nils  Edelman 


Atlantis,  saariryhmä  tai  pienoismanner,  joka  Platonin  mukaan  vajosi  mereen  yh¬ 
den  hirvittävän  vuorokauden  kuluessa  9500  e. Kr.,  on  kiinnostanut  ihmisiä  siinä 
määrin,  että  siitä  on  kirjoitettu  130  000  sivua  tieteellistä  tai  populaaritieteel¬ 
listä  tekstiä.  Perustana  tähän  on  vain  30  sivua  Platonin  dialogeissa  Timaios 
ja  Kritias,  joista  jälkimmäinen  lisäksi  on  keskeneräinen.  Kritias  viittaa  keskus¬ 
teluun  ihannevaltiosta,  jota  on  selostettu  Platonin  l/a/t/o-dialogissa  ja  sanoo: 
"Nuo  kansalaiset  ja  heidän  valtionsa,  jonka  sinä  eilen  kuvailit  meille  kuin  jon¬ 
kin  muinaistarun,  me  nyt  noudamme  nykyiseen  todellisuuteen."  Aristoteles,  joka 
oli  Platonin  oppilas,  sanoo  että  Platon  keksi  Atlantis-tarunsa  esittääkseen  esi¬ 
merkin  ihannevaltiostaan.  Lisäksi  Platon  sanoo  että  kun  Atlantis  vajosi  meren 
syvyyteen,  niin  meri  on  "vielä  nytkin  tuolla  kohtaa  purjehduskelvoton  ja  mah¬ 
doton  tutkittavaksi."  Näillä  sanoilla  hän  kiellellee  ihmisiä  etsimästä  Atlantista 
aistimaailmasta,  mikä  on  kuitenkin  johtanut  päinvastaiseen  tulokseen. 

Atlantis  oli  piennoismanner,  laajempi  kuin  Vähä-Aasia  ja  Libya  yhteensä.  Li¬ 
byalla  tarkoitettiin  silloin  Pohjois-Afrikkaa  Egyptistä  länteen.  Atlantis  sijaitsi 
Atlantin  valtameressä  Herakleen  pylväitten  takana.  Kaupungissa  oli  ympyrän¬ 
muotoisia  kanavia  ja  asuttu  alue  oli  vuorien  ympäröimä  tasanko.  Tämän  alueen 
ympäri  oli  kaivettu  kanava,  joka  oli  1900  kilometriä  pitkä,  190  metriä  leveä  ja  30 
metriä  syvä.  Tasangolla  oli  lisäksi  kastelukanavien  verkosto  .  Pääkanavan  kaiva¬ 
minen  merkitsi  jo  10  kuutiokilometrin  maanpoistotyötä.  Atlantiksen  armeijaan 
kuului  1.2  miljoonaa  miestä,  10  000  sotavaunua  ja  1  200  laivaa  . 

Atlantiksessa  ja  Ateenassa  oli  silloin  Platonin  ihannevaltiomuoto.  Kuitenkin 
Atlantis  yritti  valloittaa  koko  maailmaa,  mutta  Ateena  ja  muut  valtiot  puolustau¬ 
tuivat.  Ateena  jäi  lopuksi  yksin,  mutta  onnistui  silti  voittamaan.  Silloin  yhden 
hirvittävän  vuorokauden  kuluessa  Atlantis  vajosi  mereen  hirmuisten  maanjäris¬ 
tysten  saattelemana. 

1600-luvulla  Olof  Rudbeck  vanhempi  yritti  todistaa,  että  Ruotsi  oli  ollut  At¬ 
lantis  ja  ihmiskunnan  kehto.  Saksalainen  A. F.  Karst  ehdotti  vuonna  1893  että 
Libyassa  ja  Etiopiassa  sijainneen  läntisen  Atlantiksen  lisäksi  olisi  Intiassa  ollut 
itäinen  Atlantis.  Samaa  mieltä  oli  ranskalainen  D.  Duville,  jonka  mukaan  Cro- 
Magnon-rodun  jälkeläiset  olivat  tulleet  Etiopiasta  Marokkoon  ja  sieltä  levittäneet 
kulttuurinsa  jopa  Japaniin  ja  Amerikkaan.  Saksalaisen  H.  VVirthin  mukaan  ark¬ 
tinen  Thule-kulttuuri  levisi  noin  15  000  vuotta  sitten  Atlantiksen  kautta  ympäri 

maailmaa.  Viimeinen  jääkausi  oli  pakottanut  eskimolta  muuttamaan  etelään, 
vaikka  mannerjäät  siihen  aikaan  jo  olivat  alkaneet  sulaa. 

Saksalainen  geologi  P.  Borchardt  katsoi  että  Atlantis  olisi  ollut  Tunisiassa. 
Toinen  saksalainen,  H.  Herrmann,  oli  samaa  mieltä,  mutta  vuonna  1934,  Hitlerin 
vallankaapauksen  jälkeen,  muutti  teoriansa  niin,  että  Atlantis  olisi  ollut  Pohjan¬ 
meren  ympäristössä  ja  Tunisia  vain  siirtomaa.  Indogermaanit  olivat  atlantidien 
jälkeläisiä.  Vielä  enemmän  poliittisesti  inspiroitu  oli  K. G.  Zschaetzsch,  jonka  nimi 
tuli  atlantidien  Zeus-nimestä.  Hänen  mukaansa  pohjoismaisen  mytologian  aasat 
olivat  olleet  pappiskuninkaita  Atlantiksessa.  Hän  kehotti  natsi-haltijoita  suoje¬ 
lemaan  puhdasta  arjalaista  rotua  ja  Vöikischer  Beobachter  katsoi,  että  hänen 
kirjansa  oli  perusteos. 

Viime  aikoina  on  usein  puhuttu  siitä,  että  Thera  eli  Santerini  100  kilometriä 
Kreetasta  pohjoiseen  olisi  ollut  Atlantis.  Se  tuhoutui  tulivuorenpurkauksessa  kui¬ 
tenkin  noin  1500  eikä  9500  e. Kr.  ja  siellä  vallitsi  minolainen  kulttuuri.  Kuitenkin 
Thera  on  vain  20  kilometriä  läpimitaltaan  eikä  Libyan  ja  Vähän-Aasian  mittai¬ 
nen.  Saari  vaurioitui  ennen  tulivuorenpurkausta,  mistä  syystä  kansa  oli  ehtinyt 
muuttaa  pois  ennen  sitä.  Thera  sopii  Atlantikseen  yhtä  vähän  kuin  muutkin 
ehdotetut  paikat. 


Atlantiksen  pää¬ 
kaupunki  Platonin 
kuvauksen  mukaan 

Itävaltalainen  kasvitieteilijä  F.  Unger  katsoi,  että  Atlantis  antaisi  hyvän  se¬ 
lityksen  Badenin  tertiäärisen  ja  Amerikan  etelävaltioiden  nykyaikaisen  kasviston 
yhtäläisyyksille.  Ranskan  geologisen  tutkimuslaitoksen  johtaja  P.  Termier  puolus¬ 
ti  tällaista  maayhteyttä  Euroopasta  Amerikkaan  mioseenikaudella,  joka  kuitenkin 
oli  useita  miljoonia  vuosia  ennen  Platonin  Atlantista.  Nykyinen  laattatektoniikka 
selittää  nämä  asiat  paremmin. 

Jos  jätetään  nämä  ajattelijat  ja  yritetään  selvittää,  onko  Atlantis  yleensä  ollut 
olemassa,  voimme  tukeutua  tsekkiläisen  geologin  Zdenek  Kukalin  tutkimuksiin. 
Hän  on  lukenut  noin  puolet  siitä,  mitä  on  kirjoitettu  Atlantiksesta. 

Mantereet  koostuvat  niin  paljon  kevyemmästä  aineksesta  kuin  alla  oleva  ba¬ 
saltti,  että  ne  eivät  voi  vajota  valtameren  pohjan  tasolle.  Jos  Atlantis  on  upon¬ 
nut  mereen,  se  on  muodostanut  valtavan  matalikon,  jonka  ympäri  entiset  vuoret 
muodostaisivat  saarijonoja.  Sellaista  matalikkoa  saarineen  ei  ole  löydetty  Atlan¬ 
tin  valtameren  alueelta.  Meren  pohjasta  ei  myöskään  ole  löydetty  mitään,  mikä 
voisi  viitata  Atlantikseen.  Täytyy  myöntää,  että  vain  harvat  aineet  olisivat  säily¬ 
neet  11  500  vuotta  suolavedessä.  Monet  atlantologit  ovat  selittäneet,  että  Solon 
olisi  käsittänyt  väärin  egyptiläisten  numerot  ja  että  Herakleen  pylväät  siihen  ai¬ 
kaan  olisivat  tarkoittaneet  jotain  muuta  kuin  Gibraltarin  salmea.  Tällä  tavalla 
voidaan  sijoittaa  Atlantis  melkein  minne  tahansa,  mutta  silloin  vääristellään  Pla¬ 
tonin  sanoja. 

Myöskin  Atlantiksen  tuho  on  epätodennäköinen.  Kokonainen  manner  ei  yh¬ 
dessä  vuorokaudessa  vajoa  merenpinnan  alle,  erityisesti  kun  Atlantis  oli  melko 
korkea.  Jos  tällainen  katastrofi  olisi  tapahtunut,  niin  siitä  löytyisi  varmasti  mo¬ 
nia  merkkejä  merten  pohjasedimenteistä,  mutta  mitään  tällaista  ei  tähän  saakka 
ole  löydetty.  Geologiselta  kannalta  voidaan  sanoa,  ettei  ole  olemassa  mitään 
todisteita  siitä,  että  Atlantis  olisi  ollut  olemassa  ja  että  se  olisi  vajonnut  meren 
ayvyyksiin.  Voidaan  yhtyä  Aristoteleen  mielipiteeseen,  että  Platon  on  keksinyt 
koko  jutun. 

On  kohtalon  ivaa,  että  ihmiset  ovat  olleet  kiinnostuneita  ensisijaisesti  Atlan¬ 
tiksen  sijainnista  vaikka  Platon  on  yrittänyt  torjuta  sitä  sanomalla,  että  se  on 
"mahdoton  tutkittavaksi".  Toisaalta  on  myöskin  kohtalon  ivaa,  että  ne  jotka 
ovat  kiinnittäneet  huomiotaan  Platonin  omaan  tarkoitukseen,  ovat  käyttäneet 
myyttiä  omien  usein  hämärien  päämääriensä  tueksi.  Mitään  syviä  ajatuksia  tus¬ 
kin  löytyy  Platonin  sanoista,  ainoastaan  tulkitsijoiden  omista  koristeluista  tähän 
myyttiin.  Riippumatta  siitä  kuinka  suurella  todennäköisyydellä  voidaan  osoit¬ 
taa,  ettei  Atlantis  ole  ollut  aistimaailmassa,  tämä  myytti  tulee  elämään  mitä 
parhaimmassa  voimassa  edelleen,  koska  sen  perustana  on  tahto  uskoa  siihen. 


Artikkelin  kuvat  ovat  peräisin  julkaisusta: 

Zdenek  Kukal:  Atlantis  in  the  Eight  of  Modern  Research,  Earth-Science  Re- 
views,  21,  No  1,2,3,  October  1984. 

Taikavarpu  ja  kuunpimennys 


Hannu  Karttunen 


Viime  syksynä  pidetyn  seminaarin  yhteydessä  Skepsis  lupasi  10  000  markan 
palkinnon  valvotuissa  oloissa  osoitetusta  yliluonnollisesta  ilmiöstä.  Haasteeseen 
on  vastannut  jo  parikymmentä  henkeä,  mutta  valvottuun  kokeeseen  heistä  on 
toistaiseksi  suostunut  vasta  muutama. 

Ensimmäinen  testi  järjestettiin  perjantaina  helmikuun  16.  päivänä  kuunpi¬ 
mennyksen  aikaan  tähtitieteellisen  yhdistyksen  Ursan  toimistossa.  Koehenkilönä 
oli  Toivo  Kauppinen,  jonka  kykyjä  myös  James  Randi  testasi  viime  syksynä  Hen¬ 
gen  ja  tiedon  messuilla.  Silloin  tulokset  jäivät  satunnaista  paljon  huonommiksi. 
Kauppinen  valitteli  runsaan  yleisön  ja  televisiokameroidenm  aiheuttamaa  häiriö¬ 
tä,  joten  uusintakoe  järjestettiin  rauhallisemmassa  ympäristössä. 

Kauppinen  väittää  taikavarpunsa  reagoivan  eri  tavoin  erilaisiin  aineisiin  ja 
joidenkin  aineiden  vaikutuksen  heikkenevän  kuunpimennyksen  aikana.  Siksipä 
kuunpimennyksen  aika  olikin  sopiva  ensimmäiselle  kokeellemme. 

Ursan  toimistohuoneeseen  sijoitettiin  viisi  numeroitua  pahvista  mappikoteloa 
siten,  ettei  niiden  sisälle  voinut  nähdä.  Ensin  kätkijä  meni  yksin  huoneeseen  ja 
sulki  oven.  Sitten  hän  arpaa  heittämällä  valitsi  yhden  kotelon  ja  piilotti  siihen 
Kauppisen  antaman  esineen.  Kun  kätkijä  oli  poistunut,  astui  Kauppinen  si¬ 
sään  kahden  tarkkailijan  kanssa.  Kun  hän  oli  taikavarvun  avulla  päätellyt,  missä 
kotelossa  esine  oli,  hän  ilmoitti  sen  tarkkailijoille,  jotka  kirjasivat  sen  muistiin. 
Tämän  jälkeen  Kauppinen  poistui  huoneesta,  ja  tarkkailijat  katsoivat,  missä  ko¬ 
telossa  esine  todellisuudessa  oli.  Kutakin  koesarjaa  varten  tämä  sama  toistettiin 
kymmenen  kertaa. 

Ennen  testiä  sovittiin,  että  testi  katsotaan  onnistuneeksi,  jos  Kauppinen  jom- 
massakummassa  kymmenen  kokeen  varsinaisesta  sarjasta  osuu  oikeaan  ainakin 
yhdeksän  kertaa.  Sattumalta  tällaisen  tuloksen  voi  saada  vain  neljä  kertaa  miljoo¬ 
nasta  koesarjasta,  joten  onnistunut  koe  olisi  lisännyt  taikavarvun  ominaisuuksien 
uskottavuutta  huomattavasti. 

Ensimmäinen  sarja  suoritettiin  ennen  kuunpimennyksen  alkua.  Siinä  Kauppi¬ 
nen  löysi  oikean  kotelon  neljä  kertaa.  Kuunpimennyksen  jo  alettua,  mutta  ennen 
sen  täydellistä  vaihetta  suoritettiin  yksi  testisarja.  Se  suoritettiin  muuten  kuten 
varsinaisetkin  sarjat,  mutta  kätkijä  ilmoitti  aina  ennen  taikavarvun  käyttöä,  mihin 
koteloon  esine  oli  piilotettu.  Tässä  vertai lusarjassa  Kauppinen  sai  kymmenen  oi¬ 
kein,  vaikka  kertoikin  vaikutuksen  selvästi  heikentyvän  pimennyksen  lähestyessä 
täydellistä  vaihettaan.  Pimennyksen  aikana  Kauppinen  näytti,  että  varpu  reagoi 

nyt  vain  tiettyihin  aineisiin,  kuten  kaoliiniin.  Kolmannessa  sarjassa,  joka  suo¬ 
ritettiin  täydellisen  pimennyksen  aikana,  päätettiinkin  käyttää  kohdetta,  johon 
pimennys  ei  vaikuta.  Tässä  sarjassa  Kauppinen  sai  kolme  oikein. 

Johtopäätös  kokeista  on  selvä:  kun  varpumies  tietää,  missä  hänen  etsimänsä 
kohde  on,  taikavarpu  reagoi  oikein  vuorenvarmasti.  Kun  kohteen  paikka  ei  ole 
tiedossa,  tulokset  muuttuvat  satunnaisiksi.  Tämä  näkyi  selvästi  myös  muuta¬ 
mista  varsinaisten  koesarjojen  ulkopuolella  tehdyistä  yksittäisistä  kokeista,  joissa 
tutkittiin,  kuinka  kohteen  ja  varpumiehen  välissä  ollut  metallilevy  vaikutti  tai¬ 
kavarvun  käyttäytymiseen.  Varpu  reagoi  voimakkaasti,  vaikka  levyn  suojassa 
kohdetta  pidellyt  avustaja  Kauppisen  tietämättä  liikuttelikin  pelkkiä  tyhjiä  kä¬ 
siään. 

Varsinaisten  koesarjojen  tulokset  olivat  hieman  parempia  kuin  odotusarvo, 
kaksi  oikein  kymmenestä,  mutta  ne  eivät  täyttäneet  asetettua  vaatimusta.  Ly¬ 
hyen  koesarjan  vuoksi  tulosten  todennäköisyys  jäi  vielä  niin  suureksi,  ettei  se 
merkittävästi  poikkea  satunnaisesta.  Yksittäisessä  kokeessa  voi  tuloksen  arvata 
oikein  todennäköisyydellä  0.2,  josta  voidaan  laskea,  että  kymmenestä  kokeesta 
osuu  oikeaan  ainakin  neljä  koetta  todennäköisyydellä  0.12  ja  ainakin  kolme  koetta 
todennäköisyydellä  0.32.  Vaikka  tulokset  olivatkin  keskimääräistä  parempia,  ne 
eivät  olleet  mitenkään  poikkeuksellisia:  neljä  tai  enemmän  oikein  saataisiin  sat¬ 
tumalta  keskimäärin  joka  kahdeksannessa  koesarjassa.  Taikavarvun  taikavoima 
ei  siis  vieläkään  tullut  todistetuksi. 

Sanomalehtikatsaus 


Matti  Virtanen 


Alkaneen  vuoden  julkisessa  keskustelussa  on  Skepsiksen  näkökulmasta  ollut 
yksi  puheenaihe  ylitse  muiden:  ihmeparannukset  ovat  lähes  päivittäistä  uutisma¬ 
teriaalia.  Soientologia-kirkkoon  kuuluvien  presidentin  henkivartijoiden  törmäilyt¬ 
kin  jäävät  toiseksi. 

Lääketieteen  lisensiaatti  Matti  A.  Miettinen  (ei  Skepsiksen  jäsen)  väitteli  ih- 
meparannuksista  tammikuussa  Tampereen  yliopiston  kansanterveystieteen  lai¬ 
toksella.  Miettinen  oli  tutkinut  saarnaaja  Niilo  Yli-Vainion  "parantamia"  ihmisiä. 
Yksinkertaistettuna  tulos  oli  ankara:  lääketieteellisesti  katsottuna  voidaan  tode¬ 
ta,  että  tutkittu  parantamistoiminta  on  tuloksetonta.  Ensisijaisesti  kysymyksessä 
oli  luonnollinen  parantuminen,  jota  tulkittiin  syy- ja  päämäärätietoisesti  [Kansan 
Uutisten  mukaan  19.1.1990). 

Miettisen  tutkimustulos  saattaa  olla  monelle  skeptikolle  itsestään  selvä,  mutta 
muille  se  näyttää  olleen  todella  hämmästyttävä.  Monet  ihmeisiin  välinpitämät¬ 
tömästi  suhtautuvat  psi-ignorantitkin  joutuivat  miettimään  asiaa  ja  ottamaan 
kantaa.  Itse  arkkipiispa  katsoi  aiheelliseksi  todeta  julkisesti,  että  hän  ainakin 
uskoo  ihmeparannuksiin.  Julkkiksia  janoaville  tiedotusvälineille  kaivettiin  viipy¬ 
mättä  myös  uusi  ihmeparantaja,  helsinkiläinen  pastori  Seppo  Juntunen. 

Juntusen  rukous-  ja  kaatotilaisuuksia  esiteltiin  kilpaa  mm.  Iltalehdessä  ja 
Hannu  Karpon  televisio-ohjelmassa.  Rukouksen  parantamat  ihmiset  kertoivat 
ihmeiden  tapahtuneen.  Juntusen  parannusprosentti  on  ilmeisesti  sata. 

Hieman  ennen  Miettisen  väitöskirjan  julkistamista  televisiolääkäri  Kalle  Öster¬ 
lundin  ohjelmassa  keskusteltiin  selkäydinvammaisen  Markon  tapauksesta.  Liiken¬ 
neonnettomuudessa  halvaantunut  nuori  mies  oli  tehnyt  itsemurhan  havaittuaan, 
ettei  hän  voi  parantua  enää  millään  kunnolla.  Marko  oli  kokeillut  myös  hen¬ 
kiparantajien  apua  ihmeparannuksen  toivossa.  Kun  kätten  päällepaneminen  ei 
toiminut,  parantajat  olivat  syyttäneet  Markoa  siitä,  ettei  hän  uskonut  riittävän 
voimakkaasti.  Österlundin  studiovieraana  oli  mm.  Jorma  Palo,  joka  selvitti 
röntgenkuvien  avulla  selkäydinvammojen  luonnetta.  Palo  päätyi  lyhyessä  esi¬ 
telmässään  siihen,  että  kaikkien  raajojen  halvaukseen  johtanut  vamma  on  niin 
vakava,  että  ihmeparannus  ei  ole  enää  mahdollinen.  Miten  lohdutonta  onkaan 
elämä  maailmassa,  jossa  vain  pienet  ihmeet  ovat  mahdollisial 

Kaipuu  suurempiin  ihmeisiin  elää  kuitenkin  voimakkaana:  Helsingin  Sano¬ 
mat  kertoi  11.  helmikuuta  puolen  sivun  jutussa  lääkäri  Markus  T.  Viljasesta, 
joka  "on  vakuuttunut  rukouksen  parantavasta  voimasta". 

Korjaus 

Edellisessä  numerossamme  valittelimme,  ettei  lehdistö  ehtinyt  seuraamaan 
Skepsiksen  seminaaria.  Kalevassa,  ilmestyi  kuitenkin  22.10.1989  Veli  Holopaisen 
kirjoittama  koko  sivun  juttu  seminaarista.  Kiitämme  artikkelista  ja  oikaisusta. 

Ulkomaat 

Onko  Skepsis  sekaantumassa  paranormaalilla  tavalla  ulkopolitiikkaan?  Ohessa 
Hufvudstadsbladetin  otsikko  7.2.90. 


SUepsi® 


sidertf»  1  I 

Skepsiksen  tiedotuksia 


Kutsu  Skepsiksen  vuosikokoukseen 

Skepsis-yhdistyksen  vuosikokous  pidetään  keskiviikkona  21 .  maaiiskuuta  1990 
kello  18.15  Porthaniassa  Helsingin  yliopistolla,  luentosalissa  IV.  Kokouksessa  kä¬ 
sitellään  ensin  sääntömääräiset  asiat: 

-  Esitellään  tilinpäätös,  vuosikertomus  ja  tilintarkastajien  lausunto. 

-  Päätetään  tilinpäätöksen  vahvistamisesta  ja  vastuuvapauden  myöntämisestä 
hallitukselle  sekä  muille  tilivelvollisille. 

-  Vahvistetaan  toimintasuunnitelma,  tulo- ja  menoarvio  sekä  jäsenmaksun  suu¬ 
ruus.  (Jäsenmaksu  on  ollut  jo  kolme  vuotta  sama  60  markkaa.  Hallitus 
esittää  sen  nostamista  75  markkaan.) 

-  Valitaan  hallituksen  puheenjohtaja  ja  muut  jäsenet. 

-  Valitaan  kaksi  tilintarkastajaa  ja  kaksi  varatilintarkastajaa. 

Näiden  asioiden  lisäksi  hallitus  esittää  sääntöjen  muuttamista  siten,  että  hal¬ 
lituksen  jäsenmäärä  pienennettäisiin  nykyisestä  kahdeksasta  viiteen.  Samalla 
hallituksen  ja  koko  yhdistyksen  tueksi  perustettaisiin  neuvottelukunta,  jonka  jä¬ 
seniksi  kutsuttaisiin  akateemisesti  tai  muuten  ansioituneita  henkilöitä. 

Esitetyn  muutoksen  syynä  on  se,  että  nykyisellä  hallituksella  on  ollut  vai¬ 
keuksia  saada  itseään  päätösvaltaiseksi.  Käytännön  asioiden  hoitamiseksi  olisi 
parempi,  että  päätösvaltaisuus  raha-asioissa  ja  muissa  käytännön  asioissa  syn¬ 
tyisi  jo  puheenjohtajan  ja  kahden  muun  hallituksen  jäsenen  kesken.  Toisaalta 
yhdistyksen  piirissä  oleva  laaja  tieteellinen  asiantuntemus  saataisiin  paremmin 
esille,  jos  neuvottelukunta  olisi  laaja  ja  monipuolinen.  Tarkoitus  ei  siis  ole  kaa¬ 
pata  valtaa  millekään  sisäpiirille. 

Neuvottelukunnan  jäseniksi  kutsuttaisiin  ensin  parikymmentä  yhdistyksen  jä¬ 
sentä.  Sen  jälkeen  se  voisi  täydentää  itseään  niin  suureksi  kuin  tarpeelliseksi  kat¬ 
sotaan.  Neuvottelukunnan  ei  olisi  pakko  pitää  mitään  kokouksia,  mutta  se  voisi 
järjestää  —  hallituksen  avulla  —  esimerkiksi  skeptisten  tiedemiesten  neuvotte¬ 
lupäivän  kahdesti  vuodessa.  Neuvottelukunnan  puheenjohtajaksi  on  lupautunut 
nykyinen  varapuheenjohtajamme  S.  Albert  Kivinen. 

Esitetty  sääntömuutos  koskee  siis  sääntöjen  pykälää  4  (Hallitus),  joka  kuuluu 
seuraavasti: 


Yhdistyksen  asioita  hoitaa  hallitus,  johon  kuuluvat  vuosikokouksessa  valitut 
puheenjohtaja  ja  seitsemän  (7)  muuta  jäsentä. 

Hallitus  valitsee  varapuheenjohtajan,  sihteerin,  rahastonhoitajan  ja  muut  tar¬ 
vittavat  toimihenkilöt.  Varapuheenjohtajan  on  oltava  hallituksen  jäsen. 
Hallitus  kokoontuu  puheenjohtajan  tai  hänen  estyneenä  ollessaan  varapu¬ 
heenjohtajan  kutsusta. 

Hallitus  on  päätösvaltainen,  kun  läsnä  on  vähintään  neljä  (4)  jäsentä,  joista 
yksi  on  puheenjohtaja  tai  hänen  estyessään  varapuheenjohtaja.  Asiat  ratkais¬ 
taan  yksinkertaisella  ääntenenemmistöllä.  Äänten  mennessä  tasan  ratkaisee 
puheenjohtajan  mielipide. 


Hallitus  esittää  vuosikokoukselle,  että  neljäs  pykälä  muutettaisiin  seuraavaksi 
(muutoskohdat  kursivoitu): 


4.  Hallitus  ja  neuvottelukunta 

Yhdistyksen  asioita  hoitaa  hallitus,  johon  kuuluvat  vuosikokouksessa  valitut 
puheenjohtaja  ja  neljä  (4)  muuta  jäsentä. 

Hallitus  valitsee  varapuheenjohtajan,  sihteerin,  rahastonhoitajan  ja  muut  tar¬ 
vittavat  toimihenkilöt.  Varapuheenjohtajan  on  oltava  hallituksen  jäsen. 
Hallitus  kokoontuu  puheenjohtajan  tai  hänen  estyneenä  ollessaan  varapu¬ 
heenjohtajan  kutsusta. 

Hallitus  on  päätösvaltainen,  kun  läsnä  on  vähintään  kolme  fSJ  jäsentä,  joista 
yksi  on  puheenjohtaja  tai  hänen  estyessään  varapuheenjohtaja.  Asiat  ratkais¬ 
taan  yksinkertaisella  ääntenenemmistöllä.  Äänten  mennessä  tasan  ratkaisee 
puheenjohtajan  mielipide. 

Hallituksen  rinnalla  toimii  Skepsis  r.y.:n  tieteellinen  neuvottelukunta,  jonka 
tarkoitus  on  toimia  asiantuntijoiden  verkostona  ja  avustaa  yhdistyksen 

toiminnan  suunnittelussa. 

Hallitus  nimittää  neuvottelukunnalle  puheenjohtajan,  jolla  on  läsnäolo-  ja 
puheoikeus  hallituksen  kokouksissa.  Hallitus  valitsee  myös  muut  neuvot¬ 
telukunnan  jäsenet  kuultuaan  ensin  neuvottelukunnan  puheenjohtajan 
mielipiteen. 

Neuvottelukunta  voi  pitää  kokouksia,  seminaareja  tai  neuvottelupäiviä. 
Yhdistyksen  varsinaisesta  toiminnasta  ja  taloudesta  vastaa  kutienkin  hal¬ 
litus. 


Yhdistyksen  sääntöjen  muuttamiseen  tarvitaan  vuosikokouksessa  vähintään 
kolmen  neljäsosan  enemmistö.  Hallitus  toivoo,  että  mahdollisimman  moni  tuli¬ 
si  kokoukseen  kertomaan  mielipiteensä  sääntömuutoksesta.  Kokouksen  jälkeen 
noin  kello  19.30  Skepsis-yhdistyksen  jäsenet  kutsutaan  illanistujaisiin  Porthanian 
naapuritalossa  sijaitsevaan  ravintola  Pam-Pamiin. 

Skepsiksen  esitelmäsarja 

Maaliskuun  esitelmälle  varattu  aika  käytetään  siis  vuosikokoukseen.  Kevään  vii¬ 
meinen  esiteimätiiaisuus  on  18.  huhtikuuta.  Esitelmän  aihe  on  toistaiseksi  avoin. 


Euroopan  skeptikkokous 

CSICOPin  Euroopan  kokous  pidetään  ensi  elokuussa  Brysselissä.  Kaikki  ha¬ 
lukkaat  ovat  tervetulleita  mukaan.  Lisätietoja  kokouksesta  voi  kysellä  Hannu 
Karttuselta  tai  Matti  Virtaselta. 


Seuraava  lehti 

Seuraava  Skeptikko  ilmestyy  toukokuussa.  Toimitus  olisi  kovasti  kiitollinen  lu- 
kijoidemme  jutuista  ja  kirjeistä.  Lähetelkää  myös  alaan  liittyviä  lehtileikkeitä  ja 
havaintojanne  tiedotusvälineiden  pseudotieteellisestä  toiminnasta. 


Jos  haluat  haluat  liittyä  Skepsiksen  jäseneksi,  lähetä  allaoleva  lomake  tai  sen  kopio 
täytettynä  Skepsiksen  sihteerille,  jolta  voit  myös  kysellä  lisätietoja  yhdistyksestä 
(osoite  löytyy  sivulta  2). 


Jäsenanomus 

Nimi 

Ammatti  ja  oppiarvo 

Lähiosoite 

Postitoimipaikka 

Puhelin 

Työpaikka 

Lähiosoite 

Postitoimipaikka 

Puhelin 

Kokemus  Skepsiksen  tomialaan  liittyvistä  asioista,  mahdolliset  aihetta  sivuavat 
julkaisut,  jäsenyys  muissa  tieteellisissä  yhdistyksissä,  erityiset  mielenkiinnon  koh¬ 
teet  (käytä  tarvittaessa  erillistä  paperia): 


Hyväksyn  Skepsis-yhdistyksen  säännöissä  määritellyt  tarkoituksen  ja  toimintape¬ 
riaatteet  (kts.  lehden  takakansi)  ja  haluan  liittyä  yhdistyksen  jäseneksi. 

Päiväys 

Allekirjoitus 


Skepsis  on  1987  perustettu  suomalaisten  skeptikkojen  yhdistys.  Skep¬ 
siksen  toimintaperiaatteet  ovat  samantapaiset  kuin  yhdysvaltalaisen 
CSICOPin  (Committee  for  the  Scientific  Investigation  of  Claims  of 
the  Paranormal),  mutta  se  toimii  täysin  itsenäisesti  vaikkakin  yhteis¬ 
työssä  CSICOPin  ja  muiden  vastaavien  järjestöjen  kanssa. 

Yhdistyksen  säännöissä  mainitaan  Skepsiksen  tarkoituksesta  ja  pe¬ 
riaatteista  seuraavaa: 

Yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objektiivista 
ja  puolueetonta  tieteellistä  tutkimusta,  ottamatta  näiden  väittei¬ 
den  paikkansapitävyyteen  kantaa  apriorisin,  tutkimusta  edeltävin 
perustein. 

-  Ylläpitää  tällaisesta  tutkimuksesta  kiinnostuneiden  ihmisten  ver¬ 
kostoa  seka  pitää  yhteyttä  vastaavanlaisiin  yhteisöihin  kotimaassa 
ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia  artik¬ 
keleja  ja  kirjoja  sekä  laatia  tällaisia  väitteitä  sisältävien  julkaisujen 
bibliografioita. 

-  Järjestää  alaan  liittyviä  kokouksia  ja  konferensseja  seka  harjoittaa 
valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitoutumaton. 

Yhdistyksen  hallitus  voi  hyväksyä  anomuksesta  yhdistyksen  jäseneksi 
yksityishenkilöitä  ja  oikeuskelpoisia  yhteisöjä,  jotka  hyväksyvät  edellä 
mainitut  yhdistyksen  periaatteet. 


